laion/Wikipedia-Exotic huggingface dataset:
ტახტამუკის რაიონი

ტახტამუკი (ადიღ.Тэхъутэмыкъуае район) — ადმინისტრაციულ-ტერიტორიული ერთეული და მუნიციპალური წყობა რუსეთის ფედერაციის ადიღეს რესპუბლიკაში. ადმინისტრაციული ცენტრია აულ ტახტამაკი. ტახტამაუკის რაიონი მდებარეობს ადიღეს რესპუბლიკის ჩრდილო-დასავლეთ ნაწილში. რაიონის მთლიანი ფართობია 463,60 კმ². იგი მოიცავს, სულ 2 ურბანულ და ასევე 5 სოფლის დასახლებას. ესაზღვრება მუნიციპალიტეტების მიწებს: აღმოსავლეთით თეუჩეჟის რაიონი, სამხრეთ–აღმოსავლეთით გორიაჩი კლიუჩის ქალაქი, სამხრეთით და დასავლეთით სევერსკის რაიონი, აგრეთვე ჩრდილოეთით კრასნოდარის ურბანული რაიონი. რეგიონი მდებარეობს რესპუბლიკის ბრტყელ ზონაში. რელიეფი ჩრდილოეთით სუსტად არის დანაწევრებული და მცირედ ტალღოვანიცაა, თანდათანობით სამხრეთით ბორცვიან რელიეფად გადაიქცევა. ზოგადი შემცირებაა სამხრეთ-აღმოსავლეთიდან ჩრდილო-დასავლეთისკენ. რეგიონის მთავარი მდინარეა ყუბანი. რაიონის ტერიტორიაზე მდებარეობს მისი მრავალი მარცხენა შენაკადი, მათ შორის: აპიფსი, სუპსი, სუხოი აუშცი, ბჟიუკი, ვოშუკი, უნე-უბატი, ჩითუკი და ა.შ. წყალსაცავებს ერთმანეთთან აკავშირებს მდინარე ყუბანი, არხებით: ჩიბიისკი, სუფსოვსკი, ტრახოვსკი და სხვა. კლიმატი ტერიტორიაზე არის ნოტიო, ზომიერი და შავი ზღვის სიახლოვის მატერიალური გავლენაც საკმაოდ მოქმედებს. ჰაერის საშუალო ტემპერატურა ივლისში + 24.0 ° С-დან იანვრის 0 ° С-მდე. ჰაერის ყველაზე მაღალი ტემპერატურა აღინიშნება აგვისტოს დასაწყისში, ყველაზე დაბალია იანვრის ბოლოს ან თებერვლის დასაწყისში. საშუალო წლიური ნალექი დაახლოებით 700 მმ-ია. ნალექების უდიდესი რაოდენობა მოდის ზაფხულში. ტახტამუკის რაიონი პირველად შეიქმნა 1924 წლის 2 სექტემბერს, მაგრამ რამდენიმე წლის შემდეგ გაუქმდა 1929 წლის 7 თებერვალს . 1934 წლის 31 დეკემბერს უბანი აღადგინეს და იარსება 1963 წლის 1 თებერვლამდე, როდესაც იგი გაერთიანდა ტუჩეჟსკის სოფლის რაიონში. აღნშნული უბანი კვლავ განახლდა, თავისი თანამედროვე ფორმით, 1983 წლის 25 აპრილს, ოქტიაბრსკის სახელით.1990 წელს მას ტახტამუკი ეწოდა . რეგიონში მოქმედებს სამგზავრო მიმოსვლის ფართო ქსელი. ყველა დასახლება დაფარულია სამგზავრო ტრანსპორტირების მომსახურებით და დამყარებული კავშირი აქვს რეგიონალურ ცენტრთან - ტახტამუკთან, ასევე ქალაქებთან კრასნოდართან და მაიკოპთან. რეგიონი უკავშირდება ქალაქ კრასნოდარს ორი საგზაო ხიდით: იაბლონოვსკის ხიდი, მდებარეობს სოფელ იაბლონოვსკის და ტურგენევსკის ხიდთან, რომელიც მდებარეობს სოფელ ახალი ადიღეას მახლობლად. საგზაო მოძრაობის დიდი ნაკადის გამო, ორივე ხიდი ძლიერ დატვირთულია. Официальный сайт Администрации Тахтамукайского района დაარქივებული 2022-09-10 საიტზე Wayback Machine. Тахтамукайский район Неофициальный сайт Тахтамукайского района Справочник почтовых индексов / кодов ОКАТО /налоговых инспекций ФНС / адресов  რუსეთის კულტურული მემკვიდრეობის ძეგლი № {{{1}}} ↑ Берсиров Б.М.. Русско-адыгейский словарь. Министерство образования и науки Республики Адыгея. დაარქივებულია ორიგინალიდან — 2017-07-30. ციტირების თარიღი: 2017-07-05. ↑ Азаренкова, А. С.; Бондарь, И. Ю.; Вертышева, Н. С. [1986] (1986) Основные административно-территориальные преобразования на Кубани (1793–1985 гг.) (Russian). Краснодарское книжное издательство, გვ. 180–181.  ↑ Perepis2002.ru. Изменения в административно-территориальном устройстве субъектов Российской Федерации за 1989-2002 годы დაარქივებული 2007-02-17 საიტზე Wayback Machine. (in Russian)
კრასნოდარის სახელმწიფო ცირკი

კრასნოდარის ცირკი — მდებარეობს ქალაქ კრასნოდარში. დღევანდელი ცირკის სტაციონარული შენობა აშენდა 1970 წელს. კრასნოდარში ცირკი პირველად 1880 წელს გამოჩნდა, მხატვრებთან ერთად პატარა ჯიხურის სახით. 1908 წელს გუდიმასა და მირას ქუჩების კუთხეში აშენდა პირველი მუდმივი ხის ცირკის შენობა, რომელიც განკუთვნილი იყო დაახლოებით 1000 მაყურებელზე. 1920-იან წლებში კრასნოდარის ცირკმა დაიქირავა ჯგუფები ლებედევის და ლაპიადოს მეთაურობით. შემდგომ წლებში ხშირად ქალაქის პარკში იმართებოდა საცირკო წარმოდგენები, რომლებსაც საკმაოდ ბევრი მაყურებელი ესწრებოდა. ცირკი პოპულარული ადგილი იყო ქალაქის მაცხოვრებლებთათვის. 1970 წელს გაიხსნა ცირკის ახალი სტაციონარული შენობა. პროექტი განხორციელდა სანახაობრივი შენობებისა და სპორტული ობიექტების ინსტიტუტის მიერ. 1970 წლიდან კრასნოდარის ცირკის ასპარეზზე საბჭოთა სოციალისტური რესპუბლიკის კავშირის და რუსეთის სახალხო არტისტები ფილატოვი, ოლეგ პოპოვი, იური ერმოლაევი, ვლადიმერ შევჩენკო, ევგენი მილაევი გამოდიოდნენ. ასევე რუსეთის სახალხო არტისტები სარვატ ბეგბუდი, იური მერდენოვი, ანატოლი კორნილოვი, იგორ კიო და მრავალი სხვა გამოდიოდნენ. 1984 წლიდან კრასნოდარის სახელმწიფო ცირკის კოლექტივს სათავეში ჩაუდგა რუსეთის კულტურის დამსახურებული მოღვაწე, ცირკის ხელოვნების ეროვნული აკადემიის აკადემიკოსი, ჟურნალისტთა და კრიტიკოსთა პრემიის ლაურეატი მიხაილოვი. 2014 წელს კრასნოდარის ცირკი გადაეცა კრასნოდარის ტერიტორიის კულტურის სამინისტროს კუთვნილებაში და შეიძინა კრასნოდარის ტერიტორიაზე მდებარე კულტურის სახელმწიფო ავტონომიური ინსტიტუტის სტატუსი. ცირკის ვეტერანები არიან ადამიანები, რომლებიც მუშაობდნენ მასში დაარსების მომენტიდან დღემდე, ისინი არიან ადამიანები, ვისთვისაც ცირკი მათი სახლია. განათების დიზაინერი კრეიდა მუშაობს 1969 წლიდან საწყობის მენეჯერად, დამლაგებლად, ბილეთების შემგროვებლად, ილუმინატორად და ბოლო პერიოდში იგი გახდა განათების დიზაინერიც. აქ მუშაობენ და მოღვაწეობდნენ ყუბანის კულტურის დამსახურებული მუშაკები, რომლებიც პენსიაზე გავიდნენ - მთავარი ბუღალტერი ბობკო, მთავარი ადმინისტრატორი ბუბნოვა, მთავარი დირიჟორი ანდრიენკო - ყუბანის დამსახურებული მხატვარი, საერთო საცხოვრებლის ხელმძღვანელი კრიუჩკოვა - ყუბანის კულტურის დამსახურებული მუშაკი. დღეს აღნიშნული ცირკის დირექტორია მიხეილ მიხაილოვი, მთავარი დირიჟორი კი ვლადიმერ ანდრიენკო, ხოლო რეჟისორი ალექსანდრე ბიდაში. 2014 წლიდან კრასნოდარის სახელმწიფო ცირკი არის კრასნოდარის ტერიტორიის სახელმწიფო ავტონომიური კულტურული დაწესებულება. История цирка დაარქივებული 2021-04-11 საიტზე Wayback Machine. Краснодарский государственный цирк ოფიციალური საიტი[მკვდარი ბმული]
ნაურუ 2004 წლის ზაფხულის ოლიმპიურ თამაშებზე

ნაურუმ ზაფხულის ოლიმპიურ თამაშებზე მესამედ 2004 წელს, საბერძნეთის დედაქალაქ ათენში იასპარეზა. ამ თამაშებზე მათ ვერცერთი მედლის მოპოვება ვერ შეძლეს. სპორტული ბმულები დაარქივებული 2012-11-12 საიტზე Wayback Machine.
ნაურუ 2000 წლის ზაფხულის ოლიმპიურ თამაშებზე

ნაურუმ ზაფხულის ოლიმპიურ თამაშებზე მეორედ 2000 წელს, ავსტრალიის ქალაქ სიდნეიში იასპარეზა. ამ თამაშებზე მათ ვერცერთი მედლის მოპოვება ვერ შეძლეს. სპორტული ბმულები დაარქივებული 2011-09-13 საიტზე Wayback Machine.
ნაურუ 1996 წლის ზაფხულის ოლიმპიურ თამაშებზე

ნაურუმ ზაფხულის ოლიმპიურ თამაშებზე პირველად 1996 წელს, აშშ-ს ქალაქ ატლანტაში იასპარეზა. ამ თამაშებზე მათ ვერცერთი მედლის მოპოვება ვერ შეძლეს. სპორტული ბმულები დაარქივებული 2012-11-12 საიტზე Wayback Machine.
შუხოვის კოშკი

შუხოვის კოშკი — ფოლადისგან შეკერილი ჰიპერბოლოიდული კონსტრუქცია, ბადისებრი წყლის კოშკი მდებარეობს კრასნოდარში. აღნიშნული კოშკი აგებულია 1935 წელს ვლადიმერ შუხოვის პროექტის მიხედვით. კოშკი კრასნოდარის სახელმწიფო ცირკის შენობასთან ორი ქუჩის გადაკვეთასთან მდებარეობს. 1917 წლის ომისა და რევოლუციის შემდეგ, როდესაც სახსრები და სამშენებლო მასალები პრაქტიკულად არ არსებობდა, ეს ეკონომიკური სტრუქტურები ძალიან სასარგებლო იყო. ახალი მთავრობის დროს, რადიო კოშკი გამოჩნდა შაბოლოვკაზე, კოშკები ასევე აშენდა პეტუშკისა და ოკაში. 1929 წელს შუხოვის სისტემისთვის რკინის წყლის კოშკის მშენებლობის შესახებ გაფორმდა ოფიციალურად ხელშეკრულება. მშენებლობა დაიწყო დაახლოებით 1929 წელს და 1935 წლის ნოემბერში კოშკი ექსპლუატაციაში შევიდა ქალაქის წყალმომარაგების პარალელურად . 1942 წელს „ოქტიაბრის“ ქარხნის ადმინისტრაციამ ქალაქის თავდაცვის კომიტეტის თავმჯდომარეს სთხოვა შუხოვის კოშკის დაშლა. ქარხნის შუამდგომლობაში ნათქვამია: „ეს კოშკი მაღლა იწევს ახლომდებარე შენობების ზემოთ...“ დოკუმენტზე დადგენილება არ შეიცავს ინფორმაციას მიღებული გადაწყვეტილების შესახებ. 1990-იან წლებში წყლის ავზი მოიხსნა და კოშკზე დამონტაჟდა ბილბორდები. 2012 წლის 28 ივნისს ცნობილი გახდა, რომ შუხოვის კოშკი კრასნოდარის გალერეის სავაჭრო ცენტრის ნაწილი გახდება. მის ქვეშ კი განთავსდება კვების ობიექტი. აღნიშნული მეთოდი, რომლითაც ეს კოშკია აშენებული შუხოვმა გამოიგონა. მას ბადისებრი ჰიპერბოლოიდური კოშკების მშენებლობის მეთოდს უწოდებენ. შუხოვმა გამოიყენა ჰიპერბოლოიდული კოშკების პრინციპი ასობით სტრუქტურაში, მათ შორის: წყლის კოშკებში, ელექტროგადამცემ კოშკებში და ასევე სამხედრო გემების ანძებშიც კი. აღნიშნული კოშკი სიმაღლით 25 მეტრი სიგრძისაა. კოშკის ცენტრში განთავსებულია კიბე ზედა პლატფორმაზე ასასვლელად, ის არის სპირალური ფოლადი. მოწყობილია სპირალური ფურცელით ფოლადის ბოქსების გასწვრივ. საფეხურები დამზადებულია გოფრირებული ფურცლისგან, გაძლიერებული მოქლონული კუთხეებით. 2010 წელს ცნობილმა ბრიტანელმა არქიტექტორმა ნორმან ფოსტერმა დაწერა ღია წერილი და მოითხოვა კოშკის პირვანდელი მდგომარეობის სრული გადაკეთება. მან ეს მოთხოვა იმით ახსნა, რომ კოშკი საკმაოდ ავარიულ მდგომარეობაში იყო. არქიტექტორი აღნიშნულ შემთხვევაში ნამდვილად მართალი იყო, რადგან თავისი არსებობის თითქმის ერთი საუკუნის განმავლობაში, კოშკი რესტავრაცია არასდროს განხორციელებულა. 2014 წელს სერიოზული საფრთხე დაემუქრა შუხოვის კოშკს: კავშირგაბმულობის სამინისტრომ, რომლის ბალანსზეც არის ობიექტი განთავსებული, სურდა მისი დემონტაჟი და გადატანა ახალ ადგილას. აღსანშნავია, რომ არქიტექტორები და რუსეთის ფედერაციის კულტურის სამინისტროც კი წინააღმდეგი იყო კოშკის დემონტაჟისა, სპეციალისტების აზრით კოშკის სტრუქტურა ვერ გაუძლებდა დემონტაჟს და ხელახლა აწყობას. თუმცა საბედნიეროდ საზოგადოების ძლიერი პროტესტის წყალობით კოშკი თავის ადგილზე რჩება. შუხოვის კოშკი ↑ Бондарь В.В., Маркова О.Н. Краснодарский гиперболоид инженера Шухова: Очерк истории памятника инженерного искусства – водонапорной башни системы академика В.Г. Шухова в г. Краснодаре. Краснодар, 2014
კასტილიის კონსორტთა სია

კასტილიის კონსორტთა სიაში წარმოდგენილია იმ ქალებისა და მამაკაცების სია, რომლებიც დაქორწინებულნი იყვნენ კასტილიის მონარქებზე. 932-1037 წლებში მათ გრაფინიების წოდება ჰქონდათ, 1037-1556 წლებში დედოფლის, 1556 წელს კი ესპანური სამეფოები ოფიციალურად გაერთიანდა და კასტილიის დედოფლის წოდებაც გაუქმდა. კასტილიის მონარქთა სია ესპანეთის დედოფლების სია არაგონის კონსორტთა სია ნავარის კონსორტთა სია Cawley, Charles, CASTILE, Medieval Lands database, Foundation for Medieval Genealogy. Cawley, Charles, ASTURIAS, LEON, Medieval Lands database, Foundation for Medieval Genealogy. Marek, Miroslav. "Ruler of Castile". Genealogy.EU.
ფოცხვერაშვილი

საკუთარი სახელი ფოცხვერაშვილი შეიძლება აღნიშნავდეს ერთ-ერთ შემდეგ პიროვნებათაგანს: ალექსანდრა ფოცხვერაშვილი — ხალხური მუსიკის მოღვაწე კონსტანტინე ფოცხვერაშვილი — კომპოზიტორი ნათელა ფოცხვერაშვილი — ხალხური სიმღერების შემსრულებელი
უზბეკეთი 1996 წლის ზაფხულის ოლიმპიურ თამაშებზე

უზბეკეთმა ზაფხულის ოლიმპიურ თამაშებზე პირველად 1996 წელს, აშშ-ს ქალაქ ატლანტაში იასპარეზა. ამ თამაშებზე მათ ორი მედალი, ერთი ვერცხლი და ერთი ბრინჯაო მოიპოვეს. სპორტული ბმულები დაარქივებული 2010-02-01 საიტზე Wayback Machine.
უზბეკეთი 2000 წლის ზაფხულის ოლიმპიურ თამაშებზე

უზბეკეთმა ზაფხულის ოლიმპიურ თამაშებზე მეორედ 2000 წელს, ავსტრალიისს ქალაქ სიდნეიში იასპარეზა. ამ თამაშებზე მათ ოთხი მედალი, 1 ოქრო, 1 ვერცხლი და ორი ბრინჯაო მოიპოვეს. სპორტული ბმულები დაარქივებული 2010-01-31 საიტზე Wayback Machine.
უზბეკეთი 2004 წლის ზაფხულის ოლიმპიურ თამაშებზე

უზბეკეთმა ზაფხულის ოლიმპიურ თამაშებზე მესამედ 2004 წელს, საბერძნეთის დედაქალაქ ათენში იასპარეზა. ამ თამაშებზე მათ ხუთი მედალი, 2 ოქრო, 1 ვერცხლი და ორი ბრინჯაო მოიპოვეს. სპორტული ბმულები დაარქივებული 2010-01-29 საიტზე Wayback Machine.
ირაკლი გვარამაძე

ირაკლი გვარამაძე (დ. 30 მაისი, 1978, თბილისი) — ქართველი პოლიტიკოსი. 2001 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის საერთაშორისო ურთიერთობების ფაკულტეტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა - დემოკრატები “. ირაკლი გვარამაძე — საქართველოს ბიოგრაფიული ლექსიკონი ირაკლი გვარამაძე — საქართველოს პარლამენტის ოფიციალური საიტი (მოძველებული / არქივი / ახალი არქივი)
უზბეკეთი 2008 წლის ზაფხულის ოლიმპიურ თამაშებზე

უზბეკეთმა ზაფხულის ოლიმპიურ თამაშებზე მეოთხედ 2008 წელს, ჩინეთის დედაქალაქ პეჯინში იასპარეზა. ამ თამაშებზე მათ ოთხი მედალი, 1 ვერცხლი და 3 ბრინჯაო მოიპოვეს. სპორტული ბმულები დაარქივებული 2010-01-29 საიტზე Wayback Machine.
უზბეკეთი 2012 წლის ზაფხულის ოლიმპიურ თამაშებზე

უზბეკეთმა ზაფხულის ოლიმპიურ თამაშებზე მეხუთედ 2012 წელს, დიდი ბრიტანეთის დედაქალაქ ლონდონში იასპარეზა. ამ თამაშებზე მათ 3 ბრინჯაო მოიპოვეს. სპორტული ბმულები დაარქივებული 2012-11-11 საიტზე Wayback Machine.
უზბეკეთი 2016 წლის ზაფხულის ოლიმპიურ თამაშებზე

უზბეკეთმა ზაფხულის ოლიმპიურ თამაშებზე მეექვსედ 2016 წელს, ბრაზილიის ქალაქ რიო-დე-ჟანეიროში იასპარეზა. ამ თამაშებზე მათ 4 ოქრო, 2 ვერცხლი და 7 ბრინჯაო, ჯამში 12 მედალი მოიპოვეს. სპორტული ბმულები დაარქივებული 2018-01-18 საიტზე Wayback Machine.
მოლდოვა 2016 წლის ზაფხულის ოლიმპიურ თამაშებზე

მოლდოვამ ზაფხულის ოლიმპიურ თამაშებზე მეექვსედ 2016 წელს, ბრაზილიის ქალაქ რიო-დე-ჟანეიროში იასპარეზა. ამ თამაშებზე მათ ვერცერთი მედლის მოპოვება ვერ შეძლეს. სპორტული ბმულები დაარქივებული 2018-07-21 საიტზე Wayback Machine.
გრიგორი პონომარენკოს სახელობის კრასნოდარის ფილარმონია

გრიგორი პონომარენკოს სახელობის კრასნოდარის ფილარმონია — ერთ-ერთი გამორჩეული კულტურული დაწესებულება კრასნოდარში. ჩამოყალიბდა 1939 წლის 10 მაისს. 1997 წლიდან მას ეწოდა კომპოზიტორის გრიგორი პონომარენკოს სახელი. 2011 წლიდან კრასნოდარის ტერიტორიის კულტურის სახელმწიფო საბიუჯეტო ინსტიტუტი „კრასნოდარის ფილარმონია გრიგორი პონომარენკოს სახელობის“. ფილარმონიის მთავარი ფუნქცია კონცერტების ორგანიზება და ჩატარებაა. 1935 წელს ყოფილმა ზამთრის თეატრმა, რომელმაც ერთი წლით ადრე მიიღო მაქსიმ გორკის სახელი, შეიძინა მუდმივი დრამატული ჯგუფი, ხოლო 1937 წელს სახელმწიფო ფილარმონიის საზოგადოების კრასნოდარის ფილიალმა მუშაობა დაიწყო სწორედ მის დაქვემდებარებაში. 1934 წლიდან 1937 წლამდე კრასნოდარში იყო აზოვ-შავი ზღვის რეგიონული ფილარმონიის ფილიალი . 1939 წელს გამოიცა ბრძანება კრასნოდარის რეგიონული ფილარმონიის საზოგადოების შექმნის შესახებ. იმავე წლის მაისში გაიხსნა პირველი საკონცერტო სეზონი. დიდი სამამულო ომის დროს, დაწესებულების საქმიანობა შეჩერდა. კრასნოდარის ნაცისტური ჯარებისგან განთავისუფლების შემდეგ ფილარმონიის საზოგადოებამ განაახლა მუშაობა. 1997 წელს ფილარმონიას კომპოზიტორის, სსრკ სახალხო არტისტის გრიგორი პონომარენკოს სახელი მიენიჭა. ფილარმონიის თანამედროვე შენობა მდებარეობს კრასნოდარის ცენტრში, კრასნაიას 55 და გოგოლის 65 ქუჩების გადაკვეთაზე მდებარე შენობაში. 1909 წელს აშენებული შენობა არქიტექტურული ძეგლია. ფილარმონიის შენობა აიგო 1909 წელს აკადემიკოს შეხტელის პროექტის მიხედვით. თეატრში პირველი დადგმა იყო აიდა (ოპერა). პრემიერა შედგა 1909 წლის 2 ოქტომბერს. აღსანიშნავია, რომ თავდაპირველად მას არ ჰყავდა საკუთარი დასი. მოგვიანებით თეატრს ეწოდა დრამატული თეატრი, ხოლო 1939 წლიდან შენობაში განთავსებულია კრასნოდარის რეგიონული ფილარმონია. ფილარმონიის ისტორიაში განსაკუთრებული ეტაპი იყო გამოჩენილი კომპოზიტორის, სსრკ სახალხო არტისტის გრიგორი პონომარენკოს მოღვაწეობა. 1973 წელს იგი კრასნოდარში ჩავიდა. მისი მუშაობის ყუბანის პერიოდი ძალიან ნაყოფიერი და ნათელი იყო. მისი ნამუშევრები ხუთ კონტინენტზე არის შესრულებული. სწორედ მისი დამსახურებით იქმნება ნამუშევრები კრასნოდარისა და ყუბანის შესახებ ადგილობრივი პოეტების ლექსებზე, სიმღერების ციკლები ბლოკისა და ესენინის ლექსებზე , მუსიკა ფილმებისთვის. გრიგორი პონომარენკოს სახელობის კრასნოდარის ფილარმონიის ამჟამინდელი დირექტორია ვერონიკა პონომარენკო. Официальный сайт филармонии ↑ ФИЛАРМОНИЯ. დაარქივებულია ორიგინალიდან — 2015-05-05. ციტირების თარიღი: 2010-03-03.
თამაზ გველუკაშვილი

თამაზ გველუკაშვილი (დ. 30 მაისი, 1961, გურჯაანი) — ქართველი ეკონომისტი, პოლიტიკოსი. 1983 წელს დაამთავრა თბილისის სახელმწიფო უნივერსიტეტის ვაჭრობის, ეკონომიკისა და მატერიალურ-ტექნიკური მომარაგების ფაკულტეტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა - დემოკრატები “. თამაზ გველუკაშვილი — საქართველოს ბიოგრაფიული ლექსიკონი თამაზ გველუკაშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი)
შოთა გვენეტაძე

შოთა გვენეტაძე (დ. 20 მაისი, 1978, ვანი) — ქართველი ეკონომისტი, პოლიტიკოსი. 2001 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის კომერციისა და მარკეტინგის ფაკულტეტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა - დემოკრატები “. შოთა გვენეტაძე — საქართველოს ბიოგრაფიული ლექსიკონი შოთა გვენეტაძე — საქართველოს პარლამენტის ოფიციალური საიტი (მოძველებული / არქივი / ახალი არქივი)
ლევან გზირიშვილი

ლევან გზირიშვილი (დ. 13 ნოემბერი, 1959, კასპი) — ქართველი იურისტი, პოლიტიკოსი. 1983 წელს დაამთავრა თბილისის სახელმწიფო უნივერსიტეტის იურიდიული ფაკულტეტი. 2004-2008 წლებში იყო საქართველოს მე-6 მოწვევის პარლამენტის წევრი (კასპის მაჟორიტარი), საარჩევნო ბლოკი: საინიციატივო ჯგუფი. ლევან გზირიშვილი — საქართველოს ბიოგრაფიული ლექსიკონი ლევან გზირიშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი)
ტყვია (მრავალმნიშვნელოვანი)

საკუთარი სახელი ტყვია შეიძლება აღნიშნავდეს: ტყვია – მონაცრისფრო-მოცისფრო მძიმე ლითონი; ტყვია – ცეცხლსასროლი იარაღის ვაზნა;
იური გოგელია

იური გოგელია (დ. 27 ნოემბერი, 1951 , გულრიფში) — ქართველი პოლიტიკოსი, ფიზიკოსი. დაამთავრა სოხუმის ინდუსტრიული ტექნიკუმი და 1979 წელს სოხუმის პედაგოგიური ინსტიტუტის ფიზიკის ფაკულტეტი. 2008 წლის 6 თებერვლიდან 7 ივნისამდე იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა - დემოკრატები “. იური გოგელია — საქართველოს ბიოგრაფიული ლექსიკონი იური გოგელია — საქართველოს პარლამენტის ოფიციალური საიტი (მოძველებული / არქივი / ახალი არქივი)
მეცნიერთა სახლი (კრასნოდარი)

მეცნიერთა სახლი — კულტურული ცენტრი ქალაქ კრასნოდარში. სახელმწიფო საქალაქო ორგანიზაცია (არასამთავრობო ორგანიზაცია). მეცნიერთა სახლი მის ძველ შენობაში 1924 წლიდან არსებობს. ის ერთ-ერთი უძველესია ქვეყანაში, აშენდა ცოტა მოგვიანებით ვიდრე მოსკოვის, ლენინგრადის, ყაზანისა და ოდესის მეცნიერთა სახლები. მისი კედლები ინახავს კრასნოდარის მუსიკალური ცხოვრების მდიდარ ისტორიას. სწორედ აქ დაიბადა ყუბანის ოპერა. 1924 წელს, შენობის კედლებში, ფუნქციონირებს მეცნიერთა და ინჟინერთა სახლი - შემოქმედებითი, კულტურული და საგანმანათლებლო კლუბი ინტელიგენციისა და სამეცნიერო საზოგადოებისთვის. ომის დაწყებამდე კრასნოდარის ინტელიგენციას, რომელსაც ჰქონდა მუსიკალური და ლიტერატურული შესაძლებლობები, უყვარდა ამ სახლში ვოკალური სტუდიის ღონისძიებებზე შეკრება. აქ გაისმა სიმფონიური ორკესტრის მელოდიები, პირველად დაიდგა ნაწყვეტები ოპერებიდან, დაიდგა ლიტერატურული და მუსიკალური წარმოდგენები. ომმა გარკვეული დროით შეწყვიტა სტუდიურის ცხოვრება, მაგრამ მისი დასრულების შემდეგ მეცნიერთა სახლის კულტურული ცხოვრება და ტრადიციები აღორძინდა და დღემდე გრძელდება . მეცნიერთა და ინჟინერთა სახლი დარეგისტრირდა 1997 წლის 7 ოქტომბერს. ევგენი ვინოგრადოვი არის სახლის დირექტორი. აქ არის ადგილობრივი ისტორიის განყოფილება, განყოფილების თავმჯდომარეა ნინა კონოვალოვა. ვოკალურმა სტუდიამ ნახევარი საუკუნის იუბილე აღნიშნა, ის 1960 წლიდან არსებობს. კრასნოდარის ახალგაზრდული კლუბი მუშაობს აღნშნულ სახლში. მეცნიერთა სახლში არის რამდენიმე სასწავლო კურსი, მათ შორის: ინგლისური ენის და სამხატვრო სცენის შემოქმედებითი ასოციაციის სამსახიობო კურსები. მეცნიერთა და ინჟინერთა სახლი მნიშვნელოვანი კულტურული და ისტორიული ღირსშესანიშნაობაა, რომელიც 90 წელზე მეტი ხნის განმავლობაში ფუნქციონირებს. დღეს ის ყველანაირ საგანმანათლებლო და გასართობ ღონისძიებებს მასპინძლობს. სახლმა შეასრულა შემდეგი ფუნქციები: მეცნიერების დასვენების ორგანიზება, მათ შორის კონცერტები, ექსკურსიები, ლიტერატურული და მუსიკალური საღამოები, შეხვედრები საინტერესო ადამიანებთან, ლექციები, სპორტული ღონისძიებები, გასვლა დასასვენებელ სახლებში; ინფორმაციის გაცვლა მეცნიერებისა და ტექნოლოგიის მიღწევების, ქვეყნის საზოგადოების მოვლენების, მეცნიერების პოპულარიზაციის შესახებ; მონაწილეთა ორგანიზაცია წრეებში, ჰობის განყოფილებებში და სამოყვარულო ჯგუფებში. ოთახები გაფორმებულია მდიდრული როზეტებით, სტიკოს დეკორაციით, ფილებით. ჭერი ძალიან მაღალია და ფართო დარბაზებს აქვს შესანიშნავი აკუსტიკური მახასიათებლები. შენობის მოპირდაპირედ და მის მარცხნივ მსგავსი ძველი, სავაჭრო სახლებია, მაგრამ ქუჩის მეორე მხარეს განთავსებულია თანამედროვე მაღალტექნოლოგიური სავაჭრო ცენტრები. მეცნიერებისა და ინჟინრების სახლში კულტურული ცხოვრება ჯერ კიდევ ძალიან მდიდარია: აქ სპექტაკლები ტარდება, კონცერტები ეწყობა და დღესასწაულებისადმი მიძღვნილი მომხიბლავი ღონისძიებები ტარდება. დაწესებულება რეგულარულად მონაწილეობს სხვადასხვა მსოფლიო ღონისძიებებშიც. Культура. Искусство. Краснодар[მკვდარი ბმული] Дом ученых на карте Краснодара დაარქივებული 2018-02-02 საიტზე Wayback Machine. ↑ После концерта в Доме учёных и инженеров
ზვიად გოგიტიძე

ზვიად გოგიტიძე (დ. 22 აპრილი, 1966, თბილისი) — ქართველი ისტორიკოსი, პოლიტიკოსი. დაამთავრა სულხან-საბა ორბელიანის უნივერსიტეტი და თბილისის სულხან-საბა ორბელიანის სახელობის სახელმწიფო პედაგოგიური უნივერსიტეტი. 2007-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები “. ზვიად გოგიტიძე — საქართველოს ბიოგრაფიული ლექსიკონი ზვიად გოგიტიძე — საქართველოს პარლამენტის ოფიციალური საიტი (მოძველებული / არქივი / ახალი არქივი)
ჩისტიაკოვის პარკი

ჩისტიაკოვის პარკი — დიდი პარკი კრასნოდარის ცენტრში. ერთ-ერთი უძველესი ქალაქის პარკი, დაარსდა 1900 წელს. 2009 წელს იგი რუსეთში საუკეთესო გასართობ პარკად იქნა აღიარებული, ვიზიტორების რაოდენობით 250-დან 500 ათასამდე ადამიანი. პარკი მდებარეობს კრასნოდარის ცენტრში, ქალაქის საზღვრებიდან ოდნავ ჩრდილოეთით. იგი გარშემორტყმულია გამარჯვების, ზიპოვსკაიას, კოლხოზნაიასა და როსტოვის გზატკეცილების მე-40 წლისთავის ქუჩებით. პარკის ახლოს მდებარეობს ოფიცრის, ჩისტიაკოვისა და სამოქალაქო ომის მსხვერპლთა ხსოვნის საზოგადოებრივი ბაღები. ახლანდელი ჩისტიაკოვის პარკის ადგილზე პირველი მწვანე ადგილები XIX საუკუნის ბოლოს გამოჩნდა ერთ-ერთი გამოჩენილი კაზაკის, სახელად დოლგოვის ინიციატივით. ჩისტიაკოვის პარკის ისტორია ჯერ კიდევ XIX საუკუნის 90-იანი წლებიდან იწყება, როდესაც კაზაკ დოლგოვის ინიციატივით ეკატერინოდარის ჩრდილოეთ შემოგარენში გაჩნდა პირველი ტყე-პარკები. ოფიციალურად, აღნიშნული პარკი მხოლოდ 1900 წელს შეიქმნა ქალაქის სათათბიროს დადგენილებით, სადაც საუბარი იყო ქალაქის კორომისთვის 30 ჰექტარი მიწის გამოყოფის შესახებ. სწორედ ამ ბრძანებულების ინიციატორის-მერის გაბრიელ სტეფან ჩისტიაკოვის სახელი მიენიჭა. აქ დარგულ პირველ ხეებს შორის იყო მუხა-ბუჩქნარი, არყი, ჩვეულებრივი ფიჭვი, ნეკერჩხალი. ისინი საკუთარი ხელით დარგო ჩისტიაკოვმა, სკოლის მოსწავლეებსა და სემინარიელებთან ერთად. პირველი პლანტაციების დიდი ნაწილი დაზიანდა სამოქალაქო ომის დროს. 1923 წელს კორომს ეწოდა „პირველი მაისი“. დიდი სამამულო ომის დროს, კორომის ტერიტორიაზე, ტანკსაწინააღმდეგო თხრილი იყო. იქ ომის დროს ნაცისტებმა კრასნოდარის სიკვდილით დასჯილი მკვიდრთა ცხედრები გადაყარეს. ამ ადგილას, 1975 წლის 9 მაისს, გამარჯვების 30 წლის იუბილესთან დაკავშირებით, გაიხსნა მემორიალი, რომელიც შეიქმნა ნაცისტი ჯარისკაცების მიერ ქალაქის ოკუპაციის დროს დაღუპული ათასობით მკვიდრის მოსახსენებლად. 2008 წელს დაუბრუნდა ისტორიულ სახელი და სწორედ იმავე წელს, დაიწყო მასშტაბური რეკონსტრუქციის პროექტი. პარკი რეალურად შეიქმნა თავიდან. თავდაპირველი ძველი რუსული ტრადიციების სულისკვეთებით, ეკოლოგიურად სუფთა მასალების გამოყენებით. პერიმეტრის გასწვრივ გაკეთდა გაზონი. 8 ჰექტარის ტერიტორიაზე აღიჭურვა კრასნოდარის ყველაზე დიდი საბავშვო მოედანი, დამონტაჟდა ატრაქციონები ბავშვებისა და მოზარდებისთვის. მათ შორის ერთადერთი ქალაქში თოკზე პარკი, სამი განსხვავებული სირთულის მარშრუტით: ბავშვთა, საოჯახო და ექსტრემალური. პარკი Чистяковская роща დაარქივებული 2017-01-17 საიტზე Wayback Machine. роща[მკვდარი ბმული]